Ribe Stifts Adresseaviser, 1846-12-08
passerede det ved Veile Borgervæbnings sidstafvigte Mønstring for Stiftamtmanden, at endeel af Borgerne, uden Kapitainens Tilladelse, strax efter Vaabenøvelserne begave sig hjem, uden at ændse deres Foresattes Forbud. Flere Borgere, af Veile have nu seet sig foranledigede til, igjennem Aarh. Av. at meddele efterstaaende, fuldstændige Oplysninger; "Sagen forholder sig næmlig saaledes: Efter at Mønstringen var forbi og Stiftamtmanden Hr. Kam herre Hoppe havde yttret sin Tilfredshed og tilkjendegivet Korpset, at dets Ovelser for iaar vare tilendebragte, sammenkaldte Kapitainen, Hr. Viinhandler Kiær, Officerer og Underofficierer, og anmodede disse om at deeltage i en for Kammerherren og flere af Byens Embedsmænd, som havde beæret Korpset med deres Nærværelse ved Mønstringen, arrangeret Frokost, paa samtlige Officerers og Underofficerers Regning, med Undtagelse af tvende af de Sidstnævnte, der havde betakket sig for denne Ære; hvorpaa disse Herrer, i Forening med Korpsets Musik-Personale, fjernede sig til et, i nogen Afstand fra Exerceerpladsen liggende Lysthuus, og først efter at de paa Pladsen tilbageblevne Borgere havde ventet i c. 2 Timer, var det at Tyve af dem besluttede at forlade Pladsen og gaae hjem, hvilket formodentlig var bleven efterfulgt af flere, naar ei Kapitainen var bleven opmærksom herpaa, og ved itide at føre Trommen havde sammenholdt Resten. Man antog ei, at Vedkommende havde begaaet nogen Forseelse ved at forlade Pladsen, da ingen Kommander var tilstede og Fanen ligeledes, samtidig med Officerernes Bortgang, var lagt tilside, og ventede derfor ei engang at der i denne Anledning vilde blive afholdt nogen Krigsret; men endnu mindre havde man ventet hvad der senere passerede. Borgerne mødte næmlig den 9. Novbr., efter Tilsigelse paa sædvanlig Maade, for at lade deres Armatur eftersee, hvilket iøvrigt forhen er skeet i deres Hjem, og efterat dette var foretaget oplæste Kapitainen en Skrivelse fra Kammerherren, hvori denne tilkjendegav Korpset sin Tilfredshed med dets Præstationer ved Mønstringen. Derefter oplæste Kapitainen ligeledes et af ham til Amtet indgivet Andragende om, at de fra Exerceerpladsen bemeldte Dag bortgaaede Borgere maatte forskaanes for at blive indkaldte for en Krigsret, da han antog at endeel af dem vare saa uformuende at de ei kunde betale Mulkten, og at de derfor i dets Sted maatte faae en Jrettesættelse; samt endelig hertil Kammerherrens bifaldende Resolution. Umiddelbar derpaa tiltalte Kapitainen Vedkommende omtrent saaledes: "De seer altsaa, mine Herrer, at jeg er gaaet i Forbøn for Dem og har ladet Raade gaae for Ret for denne Gang; men hvis De oftere gjentager deres lovstridige oprørske Adfærd, vil saadant paa det strængeste blive straffet. For at De kunne vide hvem Desertørerne ere, vil jeg oplæse deres Navne, hvilket derpaa efterfulgte. At Vedkommende, hvis de virkelig have forseet sig, langt hellere havde mødt for en Krigsret, og i saa Fald erlagt en Mulkt, end offentlig at modtage en saa fornærmende og ærekrænkende Revselse, vil Enhver vist let kunne indsee, og de have derfor ogsaa strax til Amtet indgivet en Klage over denne Kapitainens fornærmelige Adfærd, og vil forfølge Sagen til det Yderste, for at erholde al den Satisfaction, de fuldkomment tro at kunne gjøre Krav paa.